13/12/2018 | Administración LocalMunicipal
Fene
Secretaría
Aprobación denitifiva da Ordenanza fiscal núm.27

O 15.10.2018 o Pleno do Concello, na súa sesión extraordinaria urxente, acordou aprobar provisionalmente a modificación dos artigos 3 e 5 e da disposición final da Ordenanza fiscal núm.27, reguladora do imposto sobre bens inmobles. Unha vez que transcorreu o prazo de exposición ao público sen que se presentaren reclamacións, o acordo de aprobación da modificación da Ordenanza queda elevado a definitivo, de acordo co artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. É polo que, segundo o disposto no artigo 17.4 do citado Real decreto lexislativo faise público o texto íntegro da Ordenanza, para os efectos da súa entrada en vigor: De conformidade có disposto no artigo 59,1 a) do RD Lexislativo 2/2004 de 5 de marzo polo que se aproba o Texto Refundido da Lei 39/1988, de 28 de decembro, Reguladora das Facendas Locais, establécese o Imposto sobre Bens Inmobles. O imposto sobre Bens Inmobles é un tributo directo de carácter real, cuio feito impoñible está constituido pola propiedade dos bens inmobles de natureza rústica e urbán sitos no término municipal, ou pola titularidade dun dereito real de usufructo ou de superficie, ou pola titularidade dunha concesión administrativa sobre ditos bens ou sobre os servizos públicos ós que estén afectos e grava o valor dos referidos inmobles. De conformidade co previsto no artigo 72.3 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o tipo de gravame do Imposto sobre Bens Inmobles, aplicable neste municipio, queda fixado nos términos que se establecen a continuación.1. O tipo de gravame do Imposto sobre Bens Inmobles, aplicable aos bens de natureza urbana, queda fixado no 0,60% sobre o valor catastral dos mesmos.2. O tipo de gravame do Imposto sobre Bens Inmobles, aplicable aos bens de natureza rústica, queda fixado no 0,60% sobre o valor catastral dos mesmos.3. O tipo de gravame do Imposto sobre Bens Inmobles aplicable aos bens de características especiais queda fixado no 1,3% sobre o valor catastral dos mesmos. Ademais dos Bens Inmobles do artigo 62, apartados 1 e 2, do Real Decreto Legislativo 2/2004 polo que se aproba o Texto Refundido da Lei Reguladora das Facendas Locais, estarán exentos por criterios de eficiencia e economía na xestión recaudatoria do tributo, os seguintes inmobles: – Inmobles urbáns cuia cuota líquida resultante nonsupere o importe de 3,00 €. – Inmobles rústicos cuia cuota líquida resultante non supere o importe de 2,00 €. 1.–Terán dereito a unha modificación do 50% na cuota íntegra do imposto, sempre que así se solicite polos interesados antes do inicio das obras, os inmobles que constitúan o obxeto da actividade das empresas de urbanización, construción, e promoción inmobiliaria tanto de obra nova como da rehabilitación equiparable a ésta, e non figuren entre os bens do seu inmovilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior á súa terminación, sempre que durante ese tempo se realicen obras de urbanización ou construcción efectiva e sen que, en ningún caso, poda exceder de tres períodos impositivos. Para disfrutar da mencionada bonificación, os interesados deberán cumprir os seguintes requisitos: a) Acreditación da data de inicio das obras de urbanización ou construción de que se trate, a cal se fará mediante certificado do Técnico-Director competente das mesmas, visado polo Colexio Profesional. b) Acreditación de que a empresa se dedica a actividade de urbanización, construción e promoción inmobiliaria, a cal se fará mediante a presentación dos estatutos da sociedade. c) Acreditación de que o inmoble obxeto da bonificación é da súa propiedade e non forma parte do inmovilizado, que se fará mediante copia da escritura pública ou alta catastral e certificación do Administrador da Sociedade, ou fotocopia do último balance presentado ante a AEAT, a efectos do Imposto sobre Sociedades. d) Fotocopia da alta ou último recibo do imposto sobre Actividades Económicas 2.–Terán dereito a unha bonificación do 50% na cuota íntegra do Imposto, durante os tres períodos impositivos seguintes ó de outorgamento da calificación definitiva, as vivendas de protección oficial e as que resulten equiparables a éstas conforme a Normativa da Comunidade Autónoma. Dita bonificación concederase a petición do interesado que poderá efectuarse en calquera momento anterior ó remate dos tres períodos impositivos de duración da mesma e surtirá efectos no seu caso dende o período impositivo seguinte a aquél no que se solicite.3.–Terán dereito a unha bonificación do 95% na cuota íntegra do, e no seu caso, do recargo do Imposto a que se refire o artigo 153 do RD Lexislativo 2/2004 do 5 de marzo polo que se aproba o Texto Refundido da Lei de Facendas Locais os bens rústicos das cooperativas agrarias e da explotación comunitaria da terra, nos termos establecidos na Lei 20/1990 do 19 de decembro sobre Rexime Fiscal das Cooperativas.4.–Terán dereito a unha bonificación do 95% na cuota íntegra do Imposto os inmobles nos que se desenvolvan actividades económicas que sexan declaradas de especial interese ou utilidade municipal por concurrir circunstancias sociais, culturais ou histórico-artísticas que xustifiquen tal declaración. Para poder gozar desta bonificación o suxeto pasivo deberá ser necesariamente o titular da actividade económica, debendo xustificar este extremo, e en todo caso, achegar a seguinte documentación: a) Certificado de Facenda no que conste a situación censal do solicitante. b) Memoria xustificativa da actividade económica que desenvolva, onde quede debidamente xustificada as circunstancias sociais, culturais ou histórico-artísticas con acreditada relevancia, singularidade e importancia para o municipio que permitan declarar a actividade como de especial interés ou utilidade municipal. De acordo coas circunstancias que concurran na actividade, a área municipal, concellaría, ou técnico municipal correspondente, emitirán informe ó respecto con proposta de resolucion. Ésta poderá ser estimatoria ou desestimatoria, debendo estar debidamente motivada con referencia á documentación achegada polo solicitante e na mesma deben concretarse as circunstacias sociais, culturais ou histórico-artísticas que a xustifican e polo tanto a declaración de especial interese ou utilidade municipal da actividade económica que se desenvolva. A declaración da actividade económica como de especial interese ou utilidade municipal por concurrir na mesma circunstancias sociais, culturais ou histórico-artísticas corresponde ao Pleno por maioría simple dos seus membros. Esta bonificación terá carácter rogado, debendo solicitarse con anterioridade ó devengo do imposto, xurdindo efectos a partir do período impositivo seguinte ao da resolución da súa solicitude, sen carácter retroactivo. A bonificación manterase para cada ano, sen necesidade de reiterar a solicitude, sempre que se manteñan as condicións que motivaron a súa aplicación. Se se modifican estas condicións de forma que resulte improcedente a bonificación, os suxeitos pasivos virán obrigados a comunicalo ó Concello, a efectos de proceder á liquidación do seu importe total.5.– Segundo o previsto no art.74.2. quáter do Real decreto lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, este Concello establece a bonificación de ata o 95 % sobre a cota tributaria do imposto a favor dos inmobles nos que se desenvolvan actividades económicas de especial interese municipal, por concorrer circunstancias que poñan de manifesto a creación de emprego, naqueles supostos nos que se implante unha nova actividade económica ou empresarial no inmoble, ou que supoñan unha ampliación das súas instalacións preexistentes sempre e cando tal ampliación implique a creación de emprego. Dado que a presente bonificación é análoga á prevista no art.4 da Ordenanza Fiscal nº 24 deste Concello, reguladora do Imposto sobre construcións, instalacións e obras, estarase, a efectos da concesión da mesma, aos mesmos requisitos, referidos á acreditación da creación de emprego, previstos na mesma, e, xa que logo, á porcentaxe de bonificación que se acede segundo a puntuación total que, segundo o orzamento de execución das obras ou instalacións, e o número de postos de traballo creados, se outorgue á actividade económica ou empresarial aos efectos da bonificación no ICIO, e ao seu medio de solicitude e xustificación. A solicitude da bonificación no ICIO suporá que se teña por solicitada a bonificación no Imposto sobre Bens Inmobles, polo que se estará aos requisitos de solicitude previstos no ICIO. A tramitación será conxunta, polo que non procederá solicitar a bonificación no IBI se non se ten solicitado a bonificación por fomento do emprego local prevista no ICIO. A bonificación no IBI surtirá efectos a partires do exercicio seguinte ao do remate das obras ou instalacións obxecto de bonificación no ICIO, e perdurará durante os TRES primeiros exercicios de exercicio da actividade. O acordo de concesión da bonificación corresponderá ao Pleno da Corporación, que acordará, simultáneamente, o dereito ao seu desfrute coa tramitación da bonificación no ICIO e no IAE. Os novos postos de traballo creados que deran dereito á concesión do presente beneficio fiscal deberanse manter durante os tres períodos impositivos de duración da bonificación. De se mermar a plantilla durante o devandito período, perderase o dereito a seguir desfrutando da bonificación. A tal efecto, o suxeito pasivo deberá acreditar, a requerimento desta entidade local, os empregados existentes ao inicio da actividade e durante todo o período do beneficio fiscal. De se producir reducións de plantilla, o suxeito pasivo estará obrigado a poñelo en coñecemento desta entidade no prazo de UN MES desde que se tivese producido a redución. A perda do dereito á bonificación surtirá efectos no exercicio fiscal seguinte á súa produción.6.- A tenor do disposto no artigo 74 do do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, terán dereito a unha bonificación sobre a cota íntegra aplicable aos bens inmobles de carácter residencial destinados a vivenda habitual e nos que figure como suxeito pasivo quen ostente a condición de titular dunha familia numerosa. A bonificación será - do 75% para familias numerosas de categoría especial - do 50% para familias numerosas de categoría xeral Os suxeitos pasivos que pretendan obter a bonificación regulada neste apartado, deberán presentar unha solicitude antes do 31 de decembro do ano anterior ao período impositivo en que se pretenda que surta efectos. Coa mesma deberá achegarse a seguinte documentación: -Orixinal ou copia cotexada de título de familia numerosa expedido polo órgano competente. -Certificado de empadroamento do titular da familia numerosa, referido á situación existente a 31 de decembro do ano inmediato anterior, na que consten os membros da unidade familiar que conviven no inmoble para o que se solicita bonificación. A bonificación concedida só surtirá efectos para o período impositivo no que se insta a súa concesión, debendo solicitarse a prórroga nos seguintes períodos impositivos, achegando de novo a documentación que acredite que se seguen cumprindo os requisitos para a súa obtención. As solicitudes e documentación presentaranse en calquera das oficinas de Xestión Tributaria da Deputación provincial da Coruña, sitas en Narón, Ferrol ou A Coruña, ou no propio Rexistro Xeral do Concello de Fene.7.- As bonificacións recollidas neste artigo non son acumulables, nin aplicables simultáneamente, nin sucesivamente entre sí. Conforme o artigo 77 do Real Decreto 2/2004 do Texto Refundido da Lei Reguladora das Facendas Locais a Xestión do imposto exercerase pola Deputación da Coruña. Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da L. X. T. A presente Ordenanza Fiscal completarase có contido legal desenrolado polos artigos 60 a 77, ámbolos dous inclusives, do Texto Refundido do Real Decreto 2/2004, e nas demáis Leis do Estado concordantes e complementarias da mesma, así como nas disposicións dictadas para o seu desenvolvemento. Os suxeitos pasivos do imposto que dentro dos últimos catro anos anteriores á entrada en vigor da modificación da presente Ordenanza, sexan beneficiarios da bonificación pola introdución do beneficio fiscal contido no artigo 5 da mesma, terán dereito á aplicación retroactiva, durante os tres primeiros exercicios de inicio da actividade, do beneficio fiscal establecido na mesma porcentaxe que se lles tivera recoñecido no ICIO, sempre e cando se manteña o dereito á bonificación, e de se seguir cumprindo, durante os devanditos exercicios, os requisitos previstos no seu artigo 4, polo que procederá, no seu caso, a devolución de ingresos previa solicitude ao efecto do suxeito pasivo. A presente ordenanza entrará en vigor o día 1 de xaneiro de 2019 ata a súa modificación ou derogación expresa. En Fene, a 5 de decembro de 2018, asinado dixitalmente polo alcalde Gumersindo Pedro Galego Feal.